Kostol svätej Kataríny Alexandrijskej (Topoľčianky)

Kostol svätej Kataríny Alexandrijskej je klasicistický, resp. barokovo-klasicistický rímskokatolícky kostol v Topoľčiankach. Je farským kostolom farnosti Topoľčianky.

Kostol bol postavený v rokoch 1773 až 1781 z iniciatívy grófa Karola Kegleviča (†1791) a jeho brata, biskupa Žigmunda Kegleviča (17241805). Architektom kostola bol rakúsky architekt klasicizujúceho baroka, Melchior Hefele, ktorý je tiež autorom Primaciálneho paláca. Pred zbúraním staršieho kostola boli do nového chrámu premiestnené niektoré časti, najmä mramorové časti starého oltára, medená krstiteľnica na mramorovom podstavci, mramorový reliéf turkobijcu Jána Topoľčianskeho a niekoľko obrazov. Do nového kostola boli tiež prenesené zvony, 150 kg zvon z pôvodného kostola a dva 50 kg zvony zo zvonice. Oltárny obraz svätej Kataríny Alexandrijskej namaľoval Hubert Alexander Maurer. Kostol bol konsekrovaný v roku 1804, prípadne už 1781. Biskupskú konsekráciu kostola vykonal Jozef Vilt, generálny vikár Ostrihomskej diecézy.

Od roku 1686 sa do kostola konajú púte k ikone Panny Márie Škapuliarskej.

 Referencie 

Kategória:Topoľčianky
Topoľčianky
Topoľčianky